উইকিপেডিয়া:সংঘাত নিরসন - Wikipedia

# উইকিপেডিয়া:সংঘাত নিরসন

### উইকিপিডিয়া, মুক্ত বিশ্বকোষ থেকে

## [সম্পাদনা করুন] সংঘাত পরিহার

“কোন সংঘাত নিরসনের সবচেয়ে সহজ উপায় হল সেটিকে প্রথম থেকেই এড়িয়ে চলা।"

অন্যদের মতামতের প্রতি সম্মান দেখান। সম্পাদনা সংঘাতে জড়িয়ে পড়লে শুধু শুধু অন্যের নতুন সম্পাদনাগুলো বাতিল করে দেবেন না।

যদি কোন সম্পাদনা আপনার কাছে পক্ষপাতদুষ্ট বা ত্রুটিপূর্ণ বলে মনে হয়, সেটিকে সরাসরি বাতিল না করে “উন্নত” করার চেষ্টা করুন। কোন নিবন্ধে গুরুত্বপূর্ণ পরিবর্তন সাধনের পর যদি আপনার মনে হয় অন্যরা এটিতে আপত্তি জানাতে পারে, তবে আপনার সম্পাদনাকর্মের একটি ভাল সারাংশ দেওয়ার চেষ্টা করুন। তিনবার বাতিলের নিয়ম অনবরত বাতিল করার প্রবণতায় বাধা দেয়। যদি অন্য কেউ আপনার সাথে অভদ্র আচরণ করে, সংযত থাকুন, আর ব্যক্তিগত আক্রমণ করা থেকে বিরত থাকুন।

উৎকৃষ্ট নিবন্ধ লেখার নির্দেশাবলি আর নিরপেক্ষ দৃষ্টিভঙ্গি আপনাকে “রক্ষণাত্মকভাবে” লিখতে সহায়তা করবে, আর এতে আপনার পক্ষপাতগুলোও সীমাবদ্ধ থাকবে। আরও নির্দেশাবলির জন্য উইকিশিষ্টাচার নিবন্ধটি দেখুন।

## [সম্পাদনা করুন] প্রথম ধাপ:সংশ্লিষ্ট অন্যান্য পক্ষের সাথে কথা বলুন

যে কোন সংঘাত নিরসনের একেবারে প্রথম পদক্ষেপ হলো সেটি নিয়ে আলাপ পাতায় আলোচনা করা। যার সাথে সংঘাতে জড়িয়েছেন, হয় তার নিজস্ব ব্যবহারকারী আলাপ পাতায় বা নিবন্ধটির আলাপ পাতায় তার সাথে যোগাযোগের চেষ্টা করুন। নিবন্ধের মূল পাতায় কখনো সংঘাত নিয়ে কথা বলার চেষ্টা করবেন না। কোন বিষয় নিয়ে আলোচনার সময় মাথা ঠান্ডা রাখুন, আর ব্যক্তিগত আক্রমণ থেকে বিরত থাকুন। অপর ব্যক্তিটির দৃষ্টিভঙ্গি বোঝার চেষ্টা করুন এবং আপোসে আসার চেষ্টা করুন। ধরে নিন যে অপর ব্যক্তিটি সদিচ্ছা নিয়েই আলাপ করছেন, যদি এর বিপরীতে পরিষ্কার কোন প্রমাণ না পান।

সংঘাত নিরসনের এই পর্যায়ে বা অন্য যে কোন পর্যায়ে অন্যপক্ষের সাথে আলোচনা করা কেবল সংঘাত নিরসনের পরবর্তী পর্যায়ে যাওয়ার জন্য মুখরক্ষার ব্যাপার নয়। আলোচনায় সদিচ্ছার অভাব দেখালে এটাই প্রমাণিত হয় যে আপনি নিরসনের বদলে সংঘাতটিকে আরও উসকে দিতে চাচ্ছেন। এ ধরণের আচরণের ফলে আপনি লোকজনের সহানুভূতি হারাতে পারেন, আর এতে সংঘাত নিরসনের পরবর্তী পর্যায়গুলোতে আপনাকে অংশগ্রহণ সীমাবদ্ধ হওয়ার সুযোগ আছে। অন্য দিকে আপনি যদি অন্য পক্ষের সাথে আন্তরিকভাবে ঐক্যমতে আসার জন্য নিরবচ্ছিন্ন আলোচনা চালিয়ে যান, এবং সেটা যদি শুরুতে সংঘাত নিরসনে সফল নাও হয়, তবে আপনি যে উইকিপিডিয়ার নীতিমালা অনুসারে সমাধান খুঁজতে আগ্রহী তা প্রকাশ পায়।

'http://bn.wikipedia.org../../../%E0%A6%B8/%E0%A6%82/%E0%A6%98/%E0%A6%89%E0%A6%87%E0%A6%95%E0%A6%BF%E0%A6%AA%E0%A7%87%E0%A6%A1%E0%A6%BF%E0%A6%AF%E0%A6%BC%E0%A6%BE%7E%E0%A6%B8%E0%A6%82%E0%A6%98%E0%A6%BE%E0%A6%A4_%E0%A6%A8%E0%A6%BF%E0%A6%B0%E0%A6%B8%E0%A6%A8.html' থেকে আনীত

##### Views

- Project page
- আলোচনা
- বর্তমান সংশোধন

##### অনুসন্ধান